‘‘હું (પરમાત્‍મા) બધાના હૃદયમાં રહેલો છું, મારી જ પ્રેરણાથી જીવને સ્‍મૃતિ, જ્ઞાન અને વિસ્‍મૃતિ થાય છે. બધું જ જાણવા યોગ્‍ય, જાણનાર અને જાણવાની ક્રિયા પણ હું જ છું !’’ દરેક માણસના હૃદયમાં બેઠેલો ઇશ્વરીય અંશ તેનામાં અમાપ ક્ષમતા ભરી આપે છે. સારો મેનેજર સાથીઓમાં સુષુપ્ત પડેલ સ્થાયી ઊર્જા (પોટેન્‍શ્‍યલ એનર્જી)ને રચનાત્‍મક ક્રિયાઊર્જા (ક્રિએટિવ કાઇનેટિક એનર્જી)માં રૂપાંતરિત કરવાનો પ્રયાસ કરે છે!